**Predmet:** Fonetika a ortoepia SJ pre prekladateľov

**Vyučujúca:** Mgr. Viera Smoláková, PhD.

**Kontakt:** vierasmolak@gmail.com

**Počet kreditov:** 3

**Rozsah výučby:** 1hod. prednáška, 2hod. cvičenie/týždeň

**Spôsob hodnotenia a skončenia štúdia predmetu:** skúška

Predmet je ukončený skúškou. V priebehu semestra študent absolvuje test z fonetickej transkripcie.  Po úspešnom absolvovaní testu môže študent absolvovať skúšku. Záverečná skúška prebieha formou vedomostného testu.  Na získanie hodnotenia A (výborne) musí študent získať najmenej 92%, na získanie hodnotenia B 84%, na hodnotenie C najmenej 76%, na hodnotenie D 65%, na hodnotenie E najmenej 51%. Študent, ktorý získa menej ako 51%  bude hodnotený stupňom FX. Výsledné hodnotenie je priemerom hodnotenia transkripčného a vedomostného testu.

**Témy prednášok a seminárnych cvičení**

1. Hovorené slovo a jazyková kultúra. Zvuková kultúra, štýly výslovnosti.
2. Ortoepia a ortofónia. Základné znaky slovenskej ortoepie.
3. Zvukový prejav v sústave jazykovej komunikácie. Vzťah fonetiky, fonológie a morfonológie.
4. Fonetika ako veda o zvukovej štruktúre reči.
5. Komunikácia ako reflexný dej. Hlas. Opis a funkcia rečových orgánov.
6. Fóna ako najmenšia artikulačná, akustická a percepčná jednotka reči.
7. Inventár vokalických a konsonantických fón spisovnej slovenčiny.
8. Slabika ako základná jednotka súvislej zvukovej reči.
9. Časová, silová a tónová modulácia súvislej reči.
10. Fonetika a fonológia. Fonologické protiklady.
11. Fonologické neutralizácie.
12. Alternácie v slovenskej fonológii.
13. Záverečný seminár.

**Odporúčaná literatúra:**  
KRÁĽ, Á.: Pravidlá slovenskej výslovnosti. 3. vyd. Bratislava: SPN 1996.   
KRÁĽ, Á. – SABOL, J.: Fonetika a fonológia. Bratislava: SPN 1989.   
SABOL, J. – SLANČOVÁ, D. – SOKOLOVÁ, M.: Kultúra hovoreného slova. Košice:  Rektorát UPJŠ 1990.  
KRÁĽ, Á. – RÝZKOVÁ, A.: Základy jazykovej kultúry. Bratislava: SPN 1990.   
DVONČOVÁ, J. – JENČA, G. – KRÁĽ, Á.: Atlas slovenských hlások. Bratislava: Vydavateľstvo SAV 1969.